25/08/2016 | Administración LocalMunicipal
Negreira
Anuncio relativo á aprobación definitiva da modificación da Ordenanza Fiscal reguladora da Taxa pola prestación de servizos docentes na Escola Municipal de Música de Negreira.

ANUNCIO O Pleno da Corporación con data de 29 de xuño de 2016, acordou a aprobación provisional da modificación da Ordenanza fiscal reguladora da prestación de servizos docentes na Escola Municipal de Música de Negreira, o que se someteu a información pública polo prazo de 30 días hábiles para a presentación de eventuais reclamacións e suxerencias. Publicada con data 06 de xullo de 2016 no Boletín Oficial da Provincia, e transcorrido o prazo de trinta días hábiles sen que se presentasen reclamacións considérase aprobada definitivamente. Publícase a continuación o texto íntegro da citada ordenanza reguladora. ORDENANZA FISCAL REGULADORA DA TAXA POLA PRESTACIÓN DE SERVIZOS DOCENTES NA ESCOLA MUNICIPAL DE MÚSICA DE NEGREIRA. Artigo 1º.- Concepto. No uso das facultades concedidas polos artigos 133.2 e 142 da CE e polo artigo 106 da Lei 7/1985, de 2 de abril, Reguladora das Bases de Réxime Local, e de conformidade co disposto no artigo 24 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece a taxa pola prestación de servizos docentes na Escola Municipal de Música e Danza de Negreira que se rexerá pola presente Ordenanza fiscal, atendendo ás normas ó previsto no artigo 57 do citado RDL. Artigo 2º.- Obrigados/as ó pagamento. Están obrigados/as ó pagamento das taxas reguladas nesta Ordenanza as persoas que soliciten a prestación dos servizos docentes que se imparten na Escola Municipal de Música e Danza de Negreira. Artigo 3º.- Contía.1. A contía das taxas reguladas nesta Ordenanza será a fixada nas tarifas contidas no apartado seguinte para cada un dos distintos servizos ou actividades.2. Tarifas: O importe da matrícula será o indicado para todos os cursos. Naqueles casos en que, nun mesmo curso, se inscriban dous ou máis membros da mesma unidade familiar, aplicarase unha bonificación do 50% sobre as tarifas anteriormente citadas, a partir do segundo e sucesivos membros, quedando suspendida a mencionada bonificación no caso de alteración das circunstancias con posterioridade ó comezo das clases.3. En cursos académicos posteriores as tarifas precedentes incrementaranse na porcentaxe do IPC ou concepto similar que publica o Instituto Nacional de Estatística, en tanto o Centro non acade o nivel de Centro de Estudios Musicais Profesional de Grao Medio. Artigo 4º.- Exencións e bonificacións. En cumprimento do disposto polo artigo 9 do RDL 2/2004, de 5 de marzo, non se prevén exencións nin bonificacións na taxa regulada por esta Ordenanza, agás as expresamente contempladas na mesma. Artigo 5º.- Devengo, liquidación e ingreso. O pago das cotas efectuarase mensualmente por vía bancaria a favor da Tesourería municipal. O alumnado da ensinanza en Conservatorio oficial de grao medio deberá presentar xustificante bancario do pago das taxas correspondentes. Disposición final. A presente Ordenanza entrará en vigor o día da súa publicación no Boletín Oficial da Provincia e comezará a aplicarse a partir do día seguinte ó da súa publicación, permanecendo en vigor ata a súa modificación ou derrogación expresa. Negreira, 17 de agosto de 2016. Alcalde-Presidente Jorge J. Tuñas Caamaño